b'\n_START_ARTICLE_\nNo\xc4\x8d je moja, dan je tvoj\n_START_PARAGRAPH_\nNo\xc4\x8d je moja, dan je tvoj je slovenska ljudska pripovedka, s podro\xc4\x8dja Istre. V glavnih vlogah se pojavijo Jakob, kot mladeni\xc4\x8d, ki se hodi \xc5\xbeenit in navihani fantje, ki so nanj ljubosumni.\n_START_SECTION_\nVsebina pravljice\n_START_PARAGRAPH_\nFant Jakob se je hodil \xc5\xbeenit v sosednjo vas imenovano Dra\xc5\xa1\xc4\x8di\xc4\x8de. Mladina iz te vasi je bila nanj zelo ljubosumna, saj je bila Jakobova ljubica zelo lepa in iz premo\xc5\xbene dru\xc5\xbeine. Neko no\xc4\x8d so se fantje zmenili, da Jakoba prestra\xc5\xa1ijo._NEWLINE_Pono\xc4\x8di se je Jakob vra\xc4\x8dal od svoje zaro\xc4\x8denke, tam okoli polno\xc4\x8di, si je po\xc5\xbevi\xc5\xbegaval sme\xc5\xa1no pesmico: "Vanca spod klanca, u\xc5\xa1terjeva h\xc4\x8di, je mulco pojela, ji je z riti visela." Med \xc5\xbevi\xc5\xbeganjem, je zagledal belo stvar, ki ga je ves \xc4\x8das opazovala. Ni vedel ali bi zbe\xc5\xbeal ali ostal. Nato je sredi ceste ugledal skrinjo, ki se je odpirala in zapirala. Ko je bila odprta je iz n\xc4\x8d\xc4\x8dje mahala bela rjuha, ko je bila zaprta, pa je v njej nekaj na vso mo\xc4\x8d je\xc4\x8dalo._NEWLINE_Jakoba je bilo strah in zato je z glasom polnim straha rekel skrinji: \xc2\xbbDaj mi pot, umakni se!\xc2\xab\xc2\xa0Iz skrinje pa se je zasli\xc5\xa1el le rezek glas: "No\xc4\x8d je moja, dan je tvoj." Jakob je za\xc4\x8del od strahu hitro te\xc4\x8di, da ga niti burja ne bi dohitela._NEWLINE_Od takrat naprej nikoli ve\xc4\x8d ne pojde sam k svoji ljubi, vedno ga spremlja njegov prijatelj, ki se v vasi umakne v gostilno in ga po\xc4\x8daka. Ko bi bil \xc5\xa1e danes \xc5\xbeiv bi vsem govoril, da v skrinji zagotovo ni bila \xc5\xbeiva stvar, ampak nekaj mrtvega.\n_START_SECTION_\nOpis glavne osebe\n_START_PARAGRAPH_\nJakob je mlad fant, ki se pripravlja na poroko in si je \xc5\xbee izbral \xc5\xbeeno. Vsi ostali so bili nanj zelo ljubosumni, saj si je izbral najlep\xc5\xa1o in iz vplivne dru\xc5\xbeine. Zelo rad je pel in si \xc5\xbevi\xc5\xbegal razli\xc4\x8dne sme\xc5\xa1ne pesmi. Jakob je tudi zelo bojazljiv \xc4\x8dlovek, ki se kaj hitro prestra\xc5\xa1i dolo\xc4\x8denih stvari. Jakob tudi ne rad tvega, da se mu ne bi enaka stvar ponovila \xc5\xa1e enkrat, zato vedno jemlje s seboj prijatelja, ki ga bo lahko re\xc5\xa1il pred hudim._NEWLINE_O to\xc4\x8dno tem Jakobu pa na istrskem poje tudi nekaj pesmi, ena izmed njih je:_NEWLINE_"Jakom gre iz P\xc3\xa1zina, \xc5\xa1\xc3\xa1rima voli, \xc5\xa1\xc3\xa1rima konji,_NEWLINE_zlatimi iglicami, srebrnimi vilicami."_NEWLINE_Kasneje se sli\xc5\xa1i strah:_NEWLINE_"Dajmo ga nabosti na jelove k\xc3\xb3sti!_NEWLINE_Dajmo ga ponesti v uno \xc5\xa1kurno jamo,_NEWLINE_s trnjem za\xc5\xa1tanjano!\xc2\xab'